Ανάδειξη αιτιότητας παραπομπής ασθενών από κέντρα υγείας σε τριτοβάθμια νοσοκομεία. Η περίπτωση του Γ.Ν.Θ. Παπαγεωργίου
Creators: name: Τσαλιγοπούλου, Αγάθη Ιωάννη
Publisher: name: Aristotle University of Thessaloniki
Year: 2017
Subjects: Κέντρα Υγείας
Σύστημα Παραπομπών
Παπαγεωργίου
Health Centers
Referral System
Papageorgiou

description: Στην Ελλάδα πρωταγωνιστές της Πρωτοβάθμιας Φροντίδας Υγείας είναι τα Κέντρα Υγείας, των οποίων ο ρόλος είναι, εκτός από την πρόληψη νοσημάτων και την προαγωγή υγείας, και η αντιμετώπιση επειγόντων περιστατικών από τους εφημερεύοντες γενικούς γιατρούς. Σε περίπτωση αδυναμίας αντιμετώπισής τους, τα περιστατικά αυτά παραπέμπονται στο πλησιέστερο εφημερεύον νοσοκομείο. Η απουσία όμως ενός συστήματος τεκμηρίωσης των παραπομπών δημιουργεί ένα ανεξέλεγκτο φαινόμενο. Προκειμένου να διερευνηθούν τα αίτια για τα οποία παραπέμπονται οι ασθενείς από τα Κέντρα Υγείας στα εφημερεύοντα νοσοκομεία, συγκεντρώθηκαν και μελετήθηκαν οι φάκελοι των ασθενών που παραπέμφθηκαν στο Τμήμα Επειγόντων Περιστατικών του Γ.Ν.Θ. Παπαγεωργίου, για όλο το έτος 2016. Οι εφημερίες που επιλέχτηκαν ήταν αυτές στις οποίες το Γ.Ν.Θ. Παπαγεωργίου εφημέρευε για όλες τις ιατρικές ειδικότητες, χωρίς βοηθητικό συνεφημερεύον νοσοκομείο. Μελετήθηκαν 841 φάκελοι ασθενών, οι οποίοι παραπέμφθηκαν στο Γ.Ν.Θ. Παπαγεωργίου από Κέντρα Υγείας στις εφημερίες ενδιαφέροντος, για όλο το 2016. Η πλειοψηφία παραπέμφθηκε για θωρακικό άλγος (αποδιδόμενο στην καρδιά), ενώ ακολουθούσαν το κοιλιακό άλγος, οι κρανιοεγκεφαλικές κακώσεις, οι δύσπνοιες και τα θλαστικά τραύματα. Από αυτούς το 43,8% εισήχθη σε κάποια κλινική. Από τους υπόλοιπους, μη εισαχθέντες, ενημερωτικό σημείωμα έφερε το 40,9%. Από τα περιστατικά υψηλού κινδύνου, με ασθενοφόρο διακομίστηκε το 31,2% έναντι του 68,8% της ίδιας κατηγορίας ασθενών, που πήγε στο νοσοκομείο με ιδιωτικό μεταφορικό μέσο από το Κέντρο Υγείας. Από τα παραπάνω φαίνεται πως δεν υπάρχει σαφής γνώση και κοινή αποδοχή για τα κριτήρια με τα οποία τεκμηριώνεται η παραπομπή περιστατικών από τα Κέντρα Υγείας στα εφημερεύοντα νοσοκομεία. Παράλληλα απουσιάζει κάθε σχεδιασμός υποστήριξης αυτής της διαδικασίας, τόσο με τη λειτουργία υποδομών που συμβάλλουν στη διάγνωση, όσο και με τη διαδικασία διακομιδής - μεταφοράς των ασθενών
description: In Greece, the leaders in Primary Care Health are the Health Centers, whose role is, the prevention of illness and the promotion of health in general, and the assessment of emergencies. If the issues at hand cannot be dealt with, the specific incidents are redirected to the nearest hospital on duty. As there is no system of referrals to the Greek health care system, patients are uncontrollably redirected. In order to investigate the causes for which the patients are referred from the Health Care Centers to the on duty hospitals, the medical files of the patients who were referred to the Emergency Situations Department of the General Secretariat of Papageorgiou hospital were collected and studied, for the whole year of 2016. The on-call duty dates were those in which the GFT. Papageorgiou was functional for all medical specialties, without a supporting hospital. 841 patient files were studied majority of which was referred to for chest pain (attributed to heart issues), followed by abdominal pain, craniocerebral lesions, dyspnoea and sore trauma. Of these, the 43.8% were admitted to a clinic. Regarding the remaining non-admitted ones, the 40.9% were accompanied by an informative note. The 31.2% of the high-risk cases, an ambulance was used for transportation while the 68.8% of the same category, went to the hospital from the Health Center by private means of transport. Considering the above, no clear knowledge and consensus exists regarding the criteria used for the reception of incidents from Health Centers to on - duty hospitals. Furthermore no plan for supporting this process yet exists, for both through the appropriate facilities contributing to the diagnosis and through the process of patient transfer